**ПРОТОКОЛ № 20**

**ОТ ЗАСЕДАНИЕ НА**

**КОМИСИЯТА ПО АТЕСТИРАНЕТО И КОНКУРСИТЕ**

**КЪМ ПРОКУРОРСКАТА КОЛЕГИЯ НА ВСС,**

**ПРОВЕДЕНО НА 06.06.2023 г.**

/чрез видеоконферентна връзка/

Присъстват: Огнян Дамянов, Светлана Бошнакова, Пламен Найденов, Евгени Иванов, Стефан Петров, Ирина Апостолова, Емилия Пенева, Ваня Дойчева, Петя Маринова, Наталия Василева, Аксиния Матосян и Надя Загорова

На заседанието присъстват: Петя Тянкова – директор на дирекция „Атестиране на прокурори и следователи“, Полина Петкова - началник отдел „Атестиране на прокурори и следователи“ и Мария Василева – началник отдел „Конкурси на прокурори и следователи”

Протоколирал: Камелия Миладинова

Допълнителни точки, включени за разглеждане в дневния ред на Комисията по атестирането и конкурсите към Прокурорската колегия

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

ВКЛЮЧВАследните допълнителни точки в дневния ред на Комисията по атестиране и конкурси, за разглеждане: т. 5 - т. 7

РАЗНИ

1. Проект на решение по кандидатури на магистрати за участие в процедура на Европейската комисия (ЕК) за подбор на командировани национални експерти (КНЕ) в Европейската служба за борба с измамите (OLAF) на ЕК с краен срок за изпращане на кандидатурите в Министерството на външните работи (МВнР) – 15.06.2023 г.

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

1.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОДОБРИ/НЕ ОДОБРИкандидатурата за участие в процедурата на Европейската комисия за подбор на командировани национални експерти в Европейската служба за борба с измамите (OLAF) на ЕК, за вакантна позиция OLAF-A-5, на следните кандидати:

**1.1.1. Александър Цанков Михайлов – прокурор в Районна прокуратура-Пловдив;**

**1.1.2. Радостина Кирилова Цанева – следовател в Окръжна прокуратура-Пловдив.**

1.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ВЪЗЛОЖИна дирекция „Международна дейност и протокол“ в АВСС да предостави в случай на одобрение документите на кандидатите на дирекция „Човешки ресурси“ в Министерство на външните работи за препращането им по съответния ред.

*Мотиви*: *Генерална дирекция „Човешки ресурси и сигурност“ на Европейската комисия (ЕК) е обявила на 20.04.2023 г. поредните вакантни позиции за командировани национални експерти (Seconded National Experts – SNE) в генерални дирекции, агенции и служби на ЕК.*

*С решение на ВСС по протокол № 21/30.05.2013 г., т. 24.1 се одобрява кандидатстването на български магистрати като командировани национални експерти (КНЕ) в Генерална дирекция „Правосъдие и потребители“ (JUST), Европейската служба за борба с измамите (OLAF) и в Правната служба (SJ) на ЕК.*

*С настоящата процедура са обявени общо две вакантни позиции за КНЕ –* ***една в Генерална дирекция „Правосъдие и потребители“ (JUST) – JUST.B.2 и една в Европейската служба за борба с измамите (OLAF) – OLAF-A-5****.*

*На интернет страницата на ВСС бе публикувана обява за участие в горепосочените позиции с краен срок за кандидатстване пред ВСС – 26 май 2023 г. Посоченият срок в обявата за кандидатстване пред ВСС е по-кратък от посочения от МВнР, поради факта, че е необходимо време за окомплектоването на материалите и разглеждането им от съответната комисия и колегия на ВСС с оглед своевременното препращане на кандидатурите до МВнР в указания срок.*

*Получени са две кандидатури* ***за вакантна позиция OLAF-A-5******от******Александър Цанков Михайлов – прокурор в Районна прокуратура-Пловдив и Радостина Кирилова Цанева – следовател в Окръжна прокуратура-Пловдив.*** *Функционалните характеристики на тази длъжност са следните:*

* **Позиция OLAF-A-5 –** отизбраният от ЕК кандидат ще бъде поискано

да укрепи капацитета на Отдел OLAF-A-5 да разследване на твърдения за измами срещу бюджета на ЕС; да осъществява връзка с националните органи в България или Румъния; да провежда следствени действия в тези страни членки, в случаи на измами или нередности срещу финансовите интереси на Европейския съюз, свързани с европейските структурни и инвестиционни фондове, земеделските фондове на ЕС и предприсъединителната помощ във връзка с развитието на селските райони; да координира разследванията, провеждани от компетентните служби на държавите членки или страните кандидатки; да оказва надзор над препоръките от съдебен и финансов характер, направени въз основа на констатациите от разследванията; да поддържа постоянен контакт с административни, полицейски и съдебни органи в държавите членки и страните кандидатки.

**Съответствие на кандидатурите с изискванията, посочени в обявата за кандидатстване пред ВСС, за позиция OLAF-A-5:**

**Александър Цанков Михайлов – прокурор в Районна прокуратура-Пловдив:**

- да няма наложени дисциплинарни наказания – **няма (приложена справка)**

- да няма висящи дисциплинарни производства - **няма (приложена справка**)

- да не e бил командирован като национален експерт в последните три години, по силата на Решение на ЕК C(2008)6866 от 12.11.2008 г. – **не е бил командирован** **(приложена справка**)

- да не e бил командирован за 6 и повече месеца в чужбина през последните три години – **не е бил командирован** **(приложена декларация)**

- да не е ползвал неплатен отпуск за 6 месеца и повече от 6 месеца през последните 3 години за работа в чужбина или с обучителна цел в чужбина – **не е ползвал** **(приложена декларация**)

- да има последна атестация с оценка „много добра” – **има (приложена справка)**

- да има опит в посочената област, съгласно изискванията към всяка обява за обявени вакантни позиции за командировани национални експерти– **(приложена автобиографична справка)**

- писмено съгласие от прекия административен ръководител – **има (приложено съгласие)**

- писмено съгласие от заместника на главния прокурор на Република България – **има (приложено съгласие)**

**Радостина Кирилова Цанева – следовател в Окръжна прокуратура-Пловдив:**

- да няма наложени дисциплинарни наказания – **няма (приложена справка)**

- да няма висящи дисциплинарни производства - **няма (приложена справка**)

- да не e била командирована като национален експерт в последните три години, по силата на Решение на ЕК C(2008)6866 от 12.11.2008 г. – **не е била командирована** **(приложена справка**)

- да не е била командирована за 6 и повече месеца в чужбина през последните три години – **не е била командирована** **(приложена декларация)**

- да не е ползвала неплатен отпуск за 6 месеца и повече от 6 месеца през последните 3 години за работа в чужбина или с обучителна цел в чужбина – **не е ползвала** **(приложена декларация**)

- да има последна атестация с оценка „много добра” – **има (приложена справка)**

- да има опит в посочената област съгласно изискванията към всяка обява за обявени вакантни позиции за командировани национални експерти– **(приложена автобиографична справка)**

- писмено съгласие от прекия административен ръководител – **има (приложено съгласие)**

- писмено съгласие от заместника на главния прокурор на Република България – **има (приложено съгласие)**

Забележка: Съгласно обявленията на Европейската комисия за вакантни позиции за командировани национални експерти в генерални дирекции, агенции и служби на ЕК, на етап подаване на кандидатури за участие в процедура на ЕК за подбор на КНЕ, от кандидатите не се изисква прилагането на други документи (освен автобиографична справка) като копие от документ за придобита образователна степен или сертификат за професионален опит и др. Такива документи, доказващи съответен опит и квалификация, биха могли да бъдат изискани от страна на съответната генерална дирекция, агенция и служба на ЕК на по-късен етап. Също така, кандидатите могат да бъдат поканени за интервю като част от окончателния подбор, който се осъществява от съответната дирекция, агенция и служба на ЕК.

*При командироване от ВСС на одобрен/и от ЕК кандидат/и следва да бъдат приложени финансовите условия съгласно Решение на ЕК С(2008)6866 от 12.11.2008 г. относно правилата, приложими към командированите национални експерти и националните експерти на обучение към службата на Комисията, както следва:*

*Европейската комисия изплаща дневни и месечни надбавки за издръжка за периода на командироването съгласно посочените в решението на ЕК размери, както и възстановява пътните разноски при встъпването в длъжност и при приключване на служебните задължения между мястото на произход и мястото на командироване.*

*По отношение на финансовия ангажимент на Висшия съдебен съвет по командироването, институцията следва да запази месечното трудово възнаграждение на командирования национален експерт, като гарантира, че спрямо него ще продължава да се прилага законодателството в областта на националното социално осигуряване през целия период на командироване. В допълнение, ВСС има задължение да сключи медицинска застраховка на командированото лице за целия период на командироване, съгласно Наредбата за служебните командировки и специализации в чужбина.*

*Съгласно решение на Комисия „Бюджет и финанси“ по пр. №28/22.08.2018г., становище по процедура за одобрение на кандидати за участие в процедури на Европейската комисия (ЕК) и Европейската служба за външна дейност (ЕСВД) за подбор на командировани експерти, Комисия „Бюджет и финанси“ ще изразява в случай на командироване на избраните от ЕК и ЕСВД кандидати.*

1.3. ВНАСЯ предложенията в заседанието на Прокурорската колегия на ВСС, насрочено за 06.06.2023 г., за разглеждане и произнасяне.

 ЕДИННИ ФОРМУЛЯРИ

2. Извънредно атестиране на Ивелина Кирилова Бухлева-Ван Каутер - прокурор в Окръжна прокуратура - Варна.

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

2.1.ПРИЕМА ИЗЦЯЛО предложението на Постоянната атестационна комисия при Апелативна прокуратура – Варна, за комплексна оценка на Ивелина Кирилова Бухлева-Ван Каутер - прокурор в Окръжна прокуратура - Варна.

2.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от извънредно атестиране „МНОГО ДОБРА“ на Ивелина Кирилова Бухлева-Ван Каутер - прокурор в Окръжна прокуратура - Варна.

2.3. Предоставя, на основание чл. 205, ал. 1 от ЗСВ, на Ивелина Кирилова Бухлева-Ван Каутер - прокурор в Окръжна прокуратура - Варна, резултатите от атестирането за запознаване.

ПРЕДЛОЖЕНИЕ ЗА ПОВИШАВАНЕ НА МЯСТО В ПО-ГОРЕН РАНГ

3. Предложение от административния ръководител на Районна прокуратура – Варна за повишаване на Стамен Стоянов Стаматов - прокурор в Районна прокуратура – Варна, с ранг „прокурор в ОП“ на място в по-горен ранг „прокурор в АП“.

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

3.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Стамен Стоянов Стаматов - прокурор в Районна прокуратура – Варна, с ранг „прокурор в ОП“ на място в по-горен ранг „прокурор в АП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

3.2. ВНАСЯ предложението в заседанието на Прокурорската колегия на ВСС, насрочено за 07.06.2023 г., за разглеждане и произнасяне.

РАЗПРЕДЕЛЯНЕ НА ПРЕПИСКИ

4. Разпределяне на преписки по открити процедури за атестиране по докладчици.

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

4.1. При спазване принципа на случайния подбор, разпределя по докладчици преписките по открити процедури за атестиране на магистрати, както следва:

|  |  |  |  |  |
| --- | --- | --- | --- | --- |
| **№** | **Съдебен орган**  | **Магистрат** | **Длъжност** | **ДОКЛАДЧИК** |
| **1** | ОП-Шумен | **Данаил Богданов Шостак** | прокурор | **Аксиния Матосян** |

ДОПЪЛНИТЕЛНИ ТОЧКИ

РАЗНИ

5. Молба от Мария Енчева Павлова за възстановяване на длъжност „следовател“ в Национална следствена служба, на основание чл. 195, ал. 4 от ЗСВ.

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

5.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ВЪЗСТАНОВИ, на основание чл. 195, ал. 4 от ЗСВ, Мария Енчева Павлова на заеманата преди назначаването ѝ за заместник-министър на правосъдието длъжност - „следовател“ в Национална следствена служба, с ранг „следовател в НСлС“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на освобождаването ѝ от длъжност „заместник-министър на правосъдието“.

5.2. ВНАСЯ предложението в заседанието на Прокурорската колегия на ВСС, насрочено за 07.06.2023 г., за разглеждане и произнасяне.

ЕДИННИ ФОРМУЛЯРИ

6. Извънредно атестиране на Галина Николова Минчева - прокурор в Окръжна прокуратура - Варна.

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

6.1.ПРИЕМА ИЗЦЯЛО предложението на Постоянната атестационна комисия при Апелативна прокуратура – Варна, за комплексна оценка на Галина Николова Минчева - прокурор в Окръжна прокуратура - Варна.

6.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от извънредно атестиране „МНОГО ДОБРА“ на Галина Николова Минчева - прокурор в Окръжна прокуратура - Варна.

6.3. Предоставя, на основание чл. 205, ал. 1 от ЗСВ, на Галина Николова Минчева - прокурор в Окръжна прокуратура - Варна, резултатите от атестирането за запознаване.

ПОЛУЧЕНА ЧАСТ IX НА ЕФ – БЕЗ ВЪЗРАЖЕНИЕ

7. Извънредно атестиране на Радослав Богомилов Лазаров - прокурор в Окръжна прокуратура - Варна.

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

7.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 4, във вр. чл. 197, ал. 5, т. 1 от ЗСВ, извънредно атестиране на Радослав Богомилов Лазаров - прокурор в Окръжна прокуратура - Варна.

7.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Радослав Богомилов Лазаров - прокурор в Окръжна прокуратура - Варна.

7.3. ВНАСЯ предложението в заседание на Прокурорската колегия на ВСС, насрочено за 07.06.2023 г., за разглеждане и произнасяне.

 ПРЕДСЕДАТЕЛ НА КОМИСИЯТА

 ПО АТЕСТИРАНЕТО И КОНКУРСИТЕ

 КЪМ ПРОКУРОРСКАТА КОЛЕГИЯ: /П/

 ОГНЯН ДАМЯНОВ